Andreas Bøe utførte en lang rekke større utsmykkingsoppdrag, det første til spisesalen på Electric Furnace Products i Sauda i 1951. Det er en fresko og mosaikk og skildrer mennesket i ulike årstider. På Nord-Jæren utførte Bøe en rekke store utsmykninger, blant annet mosaikkarbeidene på Bryne Mekaniske Verksted (som ble flyttet i 1996) og i Bøndernes Hus i Stavanger, muralmaleriene i foajeen til Stavanger Kunstforening (nå Stavanger Kunsthall) og i trappegangen til Stavanger politikammer, og det monumentale maleriet i Posthuset, ifølge Kjell Pahr Iversen Bøes «hovedverk», som senere ble fjernet fra bygningen og regnes som tapt. Med maleriet i posthuset hadde Andreas Bøe jobbet i fem år, og ifølge ham selv skulle motivet være en hyllest til byen, lyset og havet. alt=Veggmaleriet til Andreas Bøe på Stavanger politikammeret, øvre del|miniatyr|Øvre del av utsmykningen på Stavanger politikammeret (1967). Verket var per 2023 truet av rivingsplaner. I 1956 oppholdt Bøe seg ved Accademia de Belle Arti i Ravenna, blant annet for å studere mosaikkarbeid. I perioden 1947–1963 hadde han en rekke studieopphold i Frankrike, Italia og Spania.